**Pressemeddelelse**

**Telemedicin til hele Danmark**

**Systematic skal levere Danmarks første telemedicinske infrastruktur**

**Den 30. november 2018** – **På vegne af landets 98 kommuner og fem regioner offentliggør organisationen FUT nu leverandøren af den første landsdækkende telemedicinske infrastruktur til borgere med KOL. Valget er faldet på softwareudviklingsvirksomheden Systematic, som skal levere ydelsen i samarbejde med Trifork & Netic.**

Den nationale telemedicinske infrastruktur skal være med til at give borgere med KOL mere tryghed i behandlingen, forøget livskvalitet, større fleksibilitet og færre indlæggelser. Samtidig styrkes sammenhængen og samarbejdet på tværs af sundhedssektoren i hele landet. I første omgang er infrastrukturen målrettet teleløsninger til borgere med svær KOL, men på sigt er det planen, at den telemedicinske infrastruktur også skal bruges til andre sygdomsområder.

**Et stærkt felt**

Den 26. januar blev de tre prækvalificerede leverandører til infrastrukturen udvalgt og i dag – den 30. november 2018 – kan FUT (Fælles udbud og udvikling af telemedicin) så endeligt offentliggøre, at det er Systematic, der har vundet udbudsprocessen.

Offentliggørelsen af tildelingen er blevet udskudt i løbet af 2018, inden valg af leverandør kunne tildeles den udvalgte leverandør. Første gang da de prækvalificerede leverandører anmodede om mere tid til at udarbejde deres tilbud, og dernæst da det politiske mandat skulle genbekræftes blandt de 98 kommuner og fem regioner i løbet af efteråret 2018, da de samlede projektomkostninger viste sig at blive højere end først estimeret.

”Valget af Systematic er truffet på baggrund af en grundig bedømmelse baseret på de annoncerede kriterier. Systematic leverede et overbevisende tilbud, som vi er sikre på, kan drive en effektiv infrastruktur,” siger denne ene halvdel af formandskabet for FUT, Mette Harbo.

Aftalen med Systematic er en rammeaftale, der foreløbigt strækker sig over fire år og forventes at være klar til drift medio 2020.

”Med Systematic er vi nået en stor milepæl i arbejdet med den telemedicinske infrastruktur. Vi bliver de første i verden, der udruller et så omfattende landsdækkende projekt, som kommer til at skabe fundamentet for fremtidens telemedicinske løsninger. Det gør os til at foregangsland på det her område,” siger Claus Wegener Kofoed, der udgør den anden halvdel af formandskabet for FUT.

De valgte leverandører til borger- og medarbejderløsninger offentliggøres i uge 49.

**Yderligere oplysninger**Claus Wegener Kofoed

It-direktør i Region Midtjylland og regional formand for FUT

Telefon: 2112 5905

E-mail: claus.kofoed@rm.dk

Mette Harbo

Digitaliseringschef, Københavns Kommune og kommunal formand for FUT
Telefon: 51 24 08 98
E-mail: E84W@suf.kk.dk

**Om FUT**
FUT står for **Fælles Udbud af Telemedicin** og er den organisation, der har ansvaret for at gennemføre de fælles udbud af telemedicinsk infrastruktur og løsninger til KOL-borgere på vegne af landets 98 kommuner og 5 regioner. Forventningen er, at den telemedicinske infrastruktur og de telemedicinske løsninger er klar til drift medio 2020.